
	Parlamentul  României

Camera Deputaţilor

Comisia pentru muncă şi protecţie socială


Nr.27/186/4 mai 2007
AVIZ

asupra propunerii legislative pentru modificarea şi completarea Legii nr.94/1992 privind organizarea şi funcţionarea Curţii de Conturi
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare, în procedură obişnuită, cu propunerea legislativă pentru modificarea şi completarea Legii nr.94/1992 privind organizarea şi funcţionarea Curţii de Conturi, trimisă comisiei cu adresa nr. Pl.x 185 din 23 aprilie 2007.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 2 mai 2007.
În urma dezbaterilor, membrii comisiei au hotărât, cu unanimitate de voturi, avizarea propunerii legislative cu amendamente, redate în Anexa la prezentul aviz.
PREŞEDINTE,




SECRETAR,


Gheorghe Barbu




Kerekes Károly 
Întocmit, 

Consilier Elena MESAROŞ

A N E X Ă
	Nr. crt.
	Text iniţial
	Text propus de Comisie

(autorul amendamentului)
	Motivare

	0
	1
	2
	3

	1
	6.1. Articolul 6 se modifică şi va avea următorul cuprins:

(1) Salarizarea membrilor şi personalului de specialitate al Curţii de Conturi al României se stabileşte prin lege prin asimilare cu funcţiile de magistrat.


	6.1. Articolul 6 se modifică şi va avea următorul cuprins:

„Art.6. - Salarizarea membrilor şi personalului de specialitate ai Curţii de Conturi a României se stabileşte prin lege.”
Autor: d-l deputat Iuliu Ioan Furo


	Nici compentenţele şi nici pregătirea de specialitate a membrilor şi personalului de specilitate ai Curţii de Conturi nu justifică asimilarea acestora cu magistraţii.

	2
	7. Articolul 8 se modifică şi va avea următorul cuprins:

„Art.8. – (1) Curtea de Conturi se compune din 18 consilieri de conturi care sunt membrii ai acesteia şi au calitatea de magistrat.

(2) .............................................


	7. Articolul 8 se modifică şi va avea următorul cuprins:

„Art.8. – (1) Curtea de Conturi se compune din 18 consilieri de conturi care sunt membrii ai acesteia.

(2) .............................................

Autor: d-l deputat Iuliu Ioan Furo 

	Nici compentenţele şi nici pregătirea de specialitate a membrilor Curţii de Conturi nu justifică asimilarea acestora cu magistraţii.

